CELEX: 62013CN0418
Language: sk
Date: 2013-07-23 00:00:00
Title: Vec C-418/13: Návrh na začatie prejudiciálneho konania, ktorý podal Corte costituzionale (Taliansko) 23. júla 2013 — Napolitano a i./Ministero dell’Istruzione, dell’Università e della Ricerca

26.10.2013   
            
            
               SK
            
            
               Úradný vestník Európskej únie
            
            
               C 313/7
            
         Návrh na začatie prejudiciálneho konania, ktorý podal Corte costituzionale (Taliansko) 23. júla 2013 — Napolitano a i./Ministero dell’Istruzione, dell’Università e della Ricerca
   (Vec C-418/13)
   2013/C 313/13
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Corte costituzionale
   
      Účastníci konania pred vnútroštátnym súdom
   
   
      Žalobcovia: Carla Napolitano, Salvatore Perrella, Gaetano Romano, Donatella Cittadino, Gemma Zangari
   
      Žalovaný: Ministero dell’Istruzione, dell’Università e della Ricerca
   
      Prejudiciálne otázky
   
   
               1.
            
            
               Má sa doložka 5 bod 1 rámcovej dohody o práci na dobu určitú, ktorú uzavreli ETUC, UNICE a CEEP, ktorá tvorí prílohu k smernici Rady 1999/70/ES (1) z 28. júna 1999, vykladať tak, že bráni uplatneniu ustanovenia článku 4 ods. 1 poslednej vety v spojení s odsekom 11 zákona č. 124 z 3. mája 1999 (ktorým sa prijímajú naliehavé opatrenia týkajúce sa školských zamestnancov) — upravujúceho prideľovanie každoročných zastupovaní na „skutočne voľných miestach, ktoré sú k dispozícii k 31. decembru“, s tým, že stanovuje, že každoročné zastupovania sa zabezpečia „až do ukončenia výberových konaní na prijatie stálych pedagogických pracovníkov“ —, ktoré umožňuje uzatvárať zmluvy na dobu určitú bez toho, aby stanovilo konkrétne lehoty na ukončenie výberových konaní, a ktoré neupravuje právo na náhradu škody?
            
         
               2.
            
            
               Môžu potreby súvisiace s organizáciou talianskeho školského systému opísané vyššie predstavovať objektívne dôvody v zmysle doložky 5 bodu 1 smernice č. 1999/70/ES z 28. júna 1999 tak, že by právnu úpravu, akou je talianska právna úprava, ktorá v prípade zamestnávania školských pracovníkov na dobu určitú neupravuje právo na náhradu škody, bolo možné považovať za zlučiteľnú s právom Únie?
            
         
      (1)  Smernica Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP (Ú. v. ES L 05/003, s. 368).